Han vokste opp på Bømlo, hvor faren arbeidet som maler. Han arbeidet selv som maler og fisker fram til 1917. Han gikk på bibelskole i Bergen 1917-1918 og Bibelskolen i Oslo 1922-1923. Fra 1918 til -33 reiste han i Sunnhordland, Hardanger og Voss som emissær. Han ble gjennom ekteskap i 1926 knyttet til Randaberg. Fra 1927 til -34 forpakta han en gård der, og 1934 etablerte han som bureiser sin egen gård. Resten av livet var han gårdbruker og samtidig emissær i Ryfylke og Jæren krets av Indremisjonen.